
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 


Domnului deputat




Leon Petru Pop,



Preşedintele Comisiei pentru muncă şi protecţie socială
AVIZ

asupra propunerii legislative privind alocaţia suplimentară pentru copiii din familiile monoparentale şi majorarea alocaţiei de stat pentru copii şi a alocaţiei suplimentare pentru familiile cu copii



Biroul permanent al Camerei Deputaţilor a transmis, cu adresa nr. 166 din 19 iunie 2000, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind alocaţia suplimentară pentru copiii din familiile monoparentale şi majorarea alocaţiei de stat pentru copii şi a alocaţiei suplimentare pentru familiile cu copii.



În şedinţa din 30 august 2000, membrii Comisiei au analizat propunerea legislativă şi au hotărât, cu unanimitate de voturi, să îi acorde aviz favorabil cu recomandarea  de a fi avută în vedere observaţia formulată de Guvernul României referitoare la stabilirea în lei a majorării cuantumurilor alocaţiilor şi nu în dolari.



De asemenea, membrii Comisiei au formulat şi următorul amendament:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    "Art. 2 (1) - În sensul prezentei legi, prin familie monoparentală se înţelege persoana singură, necăsătorită, văduvă sau divorţată şi copiii acesteia cu care domiciliază şi care se află în întreţinerea sa".
    Domnul deputat Wittstock 

Eberhard-Wolfgang a propus completarea 

alin. (1) al art. 2 cu următorul text: "şi pentru care, din motive temeinice, nu s-a putut stabili pensie de urmaş sau pensie de întreţinere".

    Amendamentul a fost admis de membrii comisiei cu majoritate de voturi.

    Ca urmare, textul 

alin. (1) al art. 2 va avea următorul cuprins:

     "În sensul prezentei legi, prin familie monoparentală se înţelege persoana singură, necăsătorită, văduvă sau divorţată şi copiii acesteia cu care domiciliază şi care se află în întreţinerea sa şi pentru   care,   din   motive temeinice, nu s-a putut stabili pensie de urmaş sau pensie de întreţinere ".


    Legislaţia în vigoare îi  ocroteşte pe copiii orfani sau pe cei ai căror părinţi au  divorţat prin acordarea pensiei de urmaş sau a pensiei de întreţinere la care sunt îndreptăţiţi. 

    Nu aceeaşi este situaţia copiilor din familiile în care părintele care a decedat nu a realizat o vechime în muncă care 

să-i fi dat copilului rămas orfan dreptul să obţină o pensie de urmaş.

    De asemenea, în familiile în care soţii sunt divorţaţi şi părintele care ar trebui să plătească pensie de întreţinere nu realizează venituri, copiii au o situaţie materială foarte precară.

PREŞEDINTE,

Marţian Dan

